**Vedligeholdelsestekniker til spændende og udviklende stilling på Østfyn**

Har du erfaring fra mekanikken-og elektronikkens verden, og ville du trives i en udfordrende og spændende hverdag som vedligeholdelsestekniker blandt dygtige kolleger?

Lige nu søger Ebrofrost Danmark vedligeholdelsesteknikere til en virksomhed i vækst.

**Om stillingen**

Hos Ebrofrost får du muligheden for at indgå i et kompetent og velfungerende teknikerteam, med kolleger der kommer fra vidt forskellige tekniske baggrunde.
Du vil ikke være alene i dine arbejdsopgaver og altid have en kollega på lokationen, du kan sparre med.

Ved vores fødevareproduktion på ØstFyn, får du ansvaret for vedligeholdelse af flis-kedel, kølekompressoranlæg samt fejlfinding på Ebrofrosts højhygiejniske produktionsudstyr. Du vil komme til at udføre forebyggende og tilstandsbaseret vedligeholdelse, og da Ebrofrost er i færd med at øge deres produktion, har de brug for tekniker til deres faste skiftehold, som dækker både dag og aften. Dag tur mandag – fredag 07-15 Aften tur mandag -torsdag 13.45-22.45

**Om dig:**

* Du har erfaring indenfor el og/eller mekanik
* Du brænder for at hjælpe kolleger
* Du kan arbejde selvstændigt
* Du kan indgå på skiftehold
* Du har lyst til at udvikle dig og bidrage med viden og kompetencer
* Du trives i en travl hverdag, hvor ingen dage er ens

Din tilgang til arbejde er systematisk, og du formår altid at identificere problemer før de opstår. Du kan planlægge dit arbejde selvstændigt og få det effektivt udført. Selv i pressede situationer bevarer du orden og forbliver rolig. Du er synlig i produktionsmiljøet og støtter altid medarbejderne, når behovet opstår, for at sikre den optimale drift af tekniske anlæg.

**Vi tilbyder:**

* Kompetente og erfarne kolleger
* Kolleger der står klar til at hjælpe dig
* Et sundt arbejdsmiljø
* Alsidige arbejdsopgaver
* En virksomhed med højt til loftet
* Løbende kurser og uddannelser
* Gode lønforhold samt pensionsordning og sundhedsforsikring
* En bred vifte af forskelligartede og udfordrende opgaver

Vi holder samtaler løbende. Har du spørgsmål til stillingen, kan du kontakte vedligeholdsleder Morten Skyggelund på mail ms@ebrofrost.dk eller tlf. 23263522.